User talk:Anabt15

Биографија
Билјана Ѓошева има 23 години,родена е 2 Ноември 1985 година,живее во Скопје.Студент е на филозофскиот факултет,отсек педагогија.Нејзината музичка кариера ја започна на Macedonian Idol,со нејзиниот прв настап At Last-Etta James.Секако,многу во нејзината кариера придонесоја и нејзините други настапи во шоуто.По завршувањето на музичкото шоу,кандидатите заедно со Калиопи снимија песна Се Роди Ден... Потоа патот понатаму му го отвори нејзината песна Moon Story-Месечева Приказна:Mузика и аранжман Никола Перевски Пере и текст Владимир Поп Христов Мио.

Билјана Ѓошева во прво лице
Животот за мене претставува една голема мистерија,каква што всушност се доживувам себеси. Не секогаш луѓето отстрана ме доживуваат како таква. Пред нив се трудам изразот на лицето да не го издаде моето негативно расположение иако понекогаш е неуспешно кај оние кои потполно ме познаваат. Но добредојден е секој пријателски совет и ми олеснува кога можам да споделам некоја тешкотија со блиска личност. Позитивно размислувам за нештата кои ми се полесно достапни и во она што сум тотално самоуверена. Доаѓам од талентирано семејство кое за жал не запливало во музичките води поради нивната материјална немоќ во тоа време. Но благодарение на нив и потесниот круг на роднини од нашето семејство вклучувајќи го и мојот брат сме почнале да ја негуваме музиката уште од раното детство и со текот на животот таа стана наш главен адут. Оние кои не ме познаваат доволно можеби ке добијат погрешен впечаток за мене доколку се соочат со мојот темперамент, начинот на комуникација, но сметам дека сум лесно прилагодлива и прифатлива личност пред се. Од себе сакам да го прикажам најдоброто, се трудам мааните да не ги истакнувам кога најмалку се потребни, трезвено и разумно пристапувам кон нештата,го нема повеќе она дете во мене за кое се било невозможно. Верувам во тоа што го правам и сметам дека само така соништата можат да се остварат. Несомнено музиката е мојот најголем интерес, мојата гитара е тука, а најмногу се каам што никогаш не научив пијано. Освен музиката покажувам интерес и во други уметности, цртањето и декорирањето. Не уживам толку во филм, како во цртани, едноставно тогаш се буди детето во мене и уживам во тие моменти. Поседувам и некои интересни вештини како на пример,вртење на хулахоп и тоа неколку обрачи истовремено. Спортот ми е слаба страна,освен рекреативно возење велосипед,пешачење... не сум се занимавала професионално со спорт но, знам да изгледам добар фудбалски натревар во добро друштво. Што се однесува до ноќниот живот не претерувам со излегување, а кога би бирала тоа е место каде што се пушта кубанска, шпанска музика, bossa nova. Сакам живост, енергија.. тогаш се чувствувам најсигурно и најрасположено.Не сум голем авантурист но, имам голема желба да го посетам Бразил, сонцето,плажите, луѓето, јазикот, културата...едноставно неодоливо за мене. Како и секоја девојка и јас уживам во добро парче облека, сакам да изгледам убаво, се чувствувам одлично кога ке излезам од дома средена по мој вкус. Немам некој префинет вкус на облекување,сакам се што е едноставно но убаво да прилега. Љубител сум на тесни фустанчиња кои ја истакнуваат линијата, џинсот е неизоставен дел од мојот гардеробер, накитот исто така (најмногу обетките и пртените). Make up употребувам во мали количини,претпочитам природен изглед, но не ми пречи кога ке видам добро нашминкана девојка и секако оние кои навистина имаат потреба од тоа.